Diari Oficial de la Generalitat Valenciana


Sumari del DOGV 3424, del 01-02-1999 (1999/345)

RESOLUCIÓ de 4 de gener de 1999, de la Direcció General d'Ensenyaments Universitaris i Investigació, per la qual es prorroguen dues beques predoctorals per a la formació de personal investigador, adjudicades en convocatòries anteriors.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/345


Data del document
:   04-01-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * ajuda pública
    * assignació per estudis
    * suport econòmic
    * investigació científica

RESOLUCIÓ de 4 de gener de 1999, de la Direcció General d'Ensenyaments Universitaris i Investigació, per la qual es prorroguen dues beques predoctorals per a la formació de personal investigador, adjudicades en convocatòries anteriors. [1999/X345]
  
Vist que els becaris Juan Francisco Noguera Ortí i Juan Carlos Siurana Aparisi van sol·licitar autorització per a la interrupció temporal, per motius de força major, de les beques predoctorals, i se'ls va estar concedida.
  
Vist el que s'estableix a la bases 11 i 15 de l'annex II de l'Ordre de 25 de juny de 1998, de la Conselleria de Cultura, Educació i Ciència (DOGV núm. 3.284 de 13 de juliol), per la qual es convocaven diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, i una vegada comprovades les sol·licituds presentades, resolc:
  
Primer
  
Prorrogar les dues beques predoctorals per a la formació de personal investigador, adjudicades en convocatòries anteriors, a Juan Francisco Noguera Ortí i Juan Carlos Siurana Aparisi. La beca comprèn una dotació mensual per al beneficiari de 112.000 pessetes brutes i una aportació de 180.000 pessetes per beneficiari/any (15.000 PTA/mes) a les institucions enunciades a la base 1 de l'annex II de l'esmentada Ordre, com a assignació al departament o centre en què es desenvolupe el treball d'investigació, en concepte d'ajuda institucional.
  
Segon
  
El període d'aprofitament de la beca concedida a Juan Francisco Noguera Ortí comprèn des de l'1 de gener fins al 31 d'octubre de 1999.
  
Tercer
  
El període d'aprofitament de la beca concedida a Juan Carlos Siurana Aparisi comprèn des de l'1 de gener fins al 30 de juny de 1999.
  
Quart
  
Els beneficiaris d'aquestes ajudes estan obligats al compliment de les especificacions dels annexos I i II de l'Ordre de convocatòria.
  
Contra el present acte, que posa fi a la via administrativa, l'interessat podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, o deu dies si s'opta per seguir el procediment per a la protecció dels drets fonamentals de la persona, comptadors tots dos des de l'endemà del dia de la notificació (o publicació si és el cas). Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 4 de gener de 1999.- La directora general d'Ensenyaments Universitaris i Investigació (p.d. Ordre de 25.06.98): Mª Carmen Martorell Pallás.